
                                                                                                               			   EELNÕU

NARVA  LINNAVALITSUS

KORRALDUS
                                                                                                         


[bookmark: _GoBack]Narva  										 _________2023.a nr ____

  
Narva Sotsiaaltöökeskuse poolt osutatava asendushooldusteenuse maksumuse kehtestamine 

1. Asjaolud ja menetluse käik
Narva Linnavalitsuse 10.09.2014 määruse nr 27 "Narva Sotsiaaltöökeskuse põhimäärus" kohaselt on               Narva Sotsiaaltöökeskus hoolekandeasutus, mis osutab teenuseid sotsiaalselt vähekindlustatud isikutele, sealhulgas lapsed ja lastega perekonnad, puuetega ja eakad inimesed, toimetulekuraskustega täiskasvanud. 
Narva Sotsiaaltöökeskuse Turvakodu osakond osutab asendushooldusteenust, mille eesmärk on                               pika- või lühiajaliselt lapse heaolu ja õiguste tagamine, lapsele tema põhivajaduste rahuldamiseks peresarnaste elutingimuste võimaldamine, lapsele turvalise ja arenguks soodsa elukeskkonna loomine ning lapse ettevalmistamine võimetekohaseks toimetulekuks täisealisena. 
Narva Sotsiaaltöökeskuse põhimääruse kohaselt osutatakse Narva Sotsiaaltöökeskuse teenuseid abivajavatele tasuta või vastavalt Narva Linnavalitsuse poolt kinnitatud hinnakirjale.
Vastavalt sotsiaalhoolekande seaduse § 459 lõike 4 punktile 3 asendushooldusteenuse korraldamisel kohaliku omavalitsuse üksus katab lapse ülalpidamisega seotud kulud ja tasub teenuseosutajale teenuse eest. 
Asendushooldusteenuse rahastamine toimub sotsiaalhoolekande seaduse § 4511 alusel. Alates 01.09.2022 osutab Narva Sotsiaaltöökeskus asendushooldusteenust kolmes perekodus.
Praeguse keerulise majandusolukorra ja hindade kasvu tõttu tuleb tõsta ka Narva Linnavalitsuse 11.05.2022 korraldusega nr 364-k kehtestatud Narva Sotsiaaltöökeskuse asendushooldusteenuse maksumust.  

2. Õiguslikud alused 
2.1. Kohaliku omavalitsuse korralduse seaduse § 30 lõike 3 kohaselt kehtestab linnavalitsus oma korraldusega linna asutuse poolt osutatavate teenuste hinnad, arvestades seejuures haldusmenetluse seaduse § 5 lõikes 3 sätestatut.
2.2. Sotsiaalhoolekande seaduse § 16 lõike 1 kohaselt võib sotsiaalteenuse osutamise eest võtta tasu. Kohaliku omavalitsuse üksus kehtestab enda osutatava sotsiaalteenuse eest võetava tasu tingimused ja suuruse. Tasu võtmise otsustab teenuse eest tasuv või teenust osutav asutus.
2.3. Narva Linnavalitsuse 10.09.2014 määruse nr 27 "Narva Sotsiaaltöökeskuse põhimäärus"                                          § 1 lõike 8 kohaselt teenuseid osutatakse tasuta või vastavalt linnavalitsuse poolt kinnitatud hinnakirjale.
2.4. Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.

3. Otsus 
3.1. Kehtestada Narva Sotsiaaltöökeskuse poolt osutatava asendushooldusteenuse maksumus: 
3.1.1.  perekodus asendushooldusteenusel viibiva alla kolmeaastase lapse teenuse maksumus –
           2 520,00 eurot/kuus;		
3.1.2.  perekodus asendushooldusteenusel viibiva lapse, kes on vanem kui kolmeaastane ja kellel on
           tuvastatud raske või sügav puue puuetega inimeste sotsiaaltoetuste seaduse alusel,
           teenuse maksumus – 2 520,00 eurot/kuus;		
3.1.3.  perekodus asendushooldusteenusel teenusel viibiva lapse, kes on vanem kui kolmeaastane ja
           kellele ei ole määratud puuetega inimeste sotsiaaltoetuste seaduse alusel rasket ega sügavat puuet,
           teenuse maksumus – 2 150,00 eurot/kuus.		

3.2. Kui asendushooldusteenust saama õigustatud isikule hakatakse asendushooldusteenust osutama või lõpetatakse asendushooldusteenuse osutamine kalendrikuu kestel, tasutakse nimetatud kalendrikuul osutatud teenuse eest proportsionaalselt asendushooldusteenusel viibitud päevade arvuga.
3.3. Asendushooldusteenuse osutamise kestel kolmeaastaseks saanud lapse rakendatakse punktis 3.1.1. kehtestatud teenuse maksumust kuni selle kalendrikuu lõpuni, mil laps sai kolmeaastaseks.
3.4. Kui asendushooldusteenuse osutamise kestel tuvastatakse lapsel raske või sügav puue puuetega inimeste sotsiaaltoetuste seaduse alusel, rakendatakse asendushooldusteenuse osutamise korral punktis 3.1.2. kehtestatud teenuse maksumust puude raskusastme tuvastamise kalendrikuule järgnevast kalendrikuust alates.
3.5. Kui asendushooldusteenuse osutamise kestel langeb ära punktis 3.1.2. nimetatud tingimus, rakendatakse selle isiku kohta asendushooldusteenuse osutamise korral punktis 3.1.2. kehtestatud maksumust raske või sügava puude kestuse kalendrikuu lõpuni.
3.6. Kui laps lahkub asendushooldusteenuse osutamise ajal ajateenistusse, paigutatakse kinnipidamisasutusse või viibib eemal mõjuvatel tervislikel põhjustel ning isiku ülalpidamine toimub osaliselt või täielikult riigi või kohaliku omavalitsuse üksuse eelarvest, võib asendushooldusteenuse maksumust vähendada miinimumini, milleks on 825,00 eurot kuus, vähendades teenuse                     maksumust isiku lahkumisele järgnenud kalendrikuust alates.

4. Rakendussätted
4.1. Tunnistada kehtetuks Narva Linnavalitsuse 11.05.2022 korraldus nr 364-k „Narva Sotsiaaltöökeskuse poolt osutatava asenduskoduteenuse maksumuse kehtestamine“.
4.2.  Korraldus jõustub 01.07.2023. 
4.3. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse             Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

